Posted by Johan Ayres on December 7, 2021 at 8:56pm
Ek sien dat daar deesdae nie baie aktiwiteit op Fotoskool is nie en ek is bekommerd dat met die inkrimping van ledetal die webwerf gaan doodloop omdat die organiseerders dit dalk eersdaags as nie volhoubaar gaan beskou vir net 'n paar lede nie. Daarom wil ek 'n baie ernstige beroep op ons huidige lede doen dat elkeen van ons probeer om elkeen net nog een lid te werf. R50 per maand is werklik haalbaar vir die waarde wat lede kry. Indien Fotoskool doodloop gaan ons nooit weer so webwerf kry nie. Dink 'n bietjie hieraan. Fotoskool is 'n Afrikaanse en kindervriendelike webwerf met sy eie etos waar lede altyd bereid is om deur opbouende kritiek medefotograwe te begelei. Op Fotoskool is daar nie die harde en soms venynige kritiek wat soms deel is van ander webwerwe nie. Miskien kan Hennie Fotoskool dalk aanbeveel by die lede van sy kameraklub wat hy in Midsteam bedryf. Ek pleit regtig by elke huidige lid, indien ons Fotoskool verloor, gaan ons 'n webwerf en medefotograwe verloor wat ons nêrens by 'n ander aanlyn klub weer gaan kry nie. Kom ons begin 'n projek "Lank lewe Fotoskool."
Hennie Cronjé December 8, 2021 at 12:27pm
Hierdie foto is pragtig! Baie dankie vir jou kommentaar oor Fotoskool. Ek stem heeltemal saam en sal probeer om mense te werf.